<classify> Nape alisema hayo jana Dar es Salaam wakati aliporipoti ofisini kwake, akiwa ameambatana na Naibu Waziri wake, Anastazia Wambura na kupokewa na wafanyakazi wa wizara hiyo pamoja na viongozi wa taasisi zilizo chini ya wizara hiyo.Tunataka tuache kujadili watu wanaokula jasho la wenzao, tutashughulikia wanyonyaji wote, ili sanaa iwe ni shughuli inayoheshimika hapa nchini, alisema. Alisema, Kwa sasa wasanii hawafiki mbali na wanapoanza mafanikio wanapotea na wengine kuingia kwenye dawa za kulevya, ni lazima tuwalee wasanii ili wawe na historia nzuri, Alisema katika sekta ya michezo wanatakiwa kuzingatia nidhamu kwa kuwa hawawezi kufanikiwa bila kuwa na nidhamu pande zote.Tunatamani tuone michezo ikipanda na naamini tutafanikiwa... mimi ni mwanamichezo na ni muimbaji, mpiga vyombo vya muziki mzuri na hata mnavyoniona nilivunjwa mkono kwenye michezo, alisema.Hata hivyo, alisema wanahitaji ushirikiano na nidhamu ili waweze kuiendeleza sekta hiyo iweze kufika mbali kwa kuwa bila uelewano hakuna linaloweza kufanikiwa. Nape na Wambura waliteuliwa na Rais John Magufuli kuongoza wizara hiyo Alhamisi na waliapishwa Jumamosi.  <topic>: michezo 